Shaka Gastehuis is geleë op 6 Dion Road, Sandown Estates. Geleë binne die Sandton Sakedistrik. Dit is net 'n 5 minute se ry vanaf 'n groot verskeidenheid besienswaardighede soos die Sandton Konvensie Sentrum, Die Nelson Mandela Square, Die Village Walk, ens.
Gaste gaan tuis in absolute gerief in 'n pragtige, veilige omgewing met 'n rustige atmosfeer.
Benewens die B&B-geriewe het die gastehuis ook selfsorgfasiliteite. Ons het 4 "executive"-eenhede en 1 "executive"-selfsorgkothuis met 'n gesinskamer.
Pendeldiens na lughawe en omgewing, TRAVELEX is ook deel van ons diens.
Gaste wat na Shaka Guest House gekyk het, het ook belangstelling getoon in die volgende lekke plekke:
6 Dion Pad, Sandown Estates, Sandton, 2196, Gauteng Waarom kom dronkbestuurders weg met moord | George Herald
Waarom kom dronkbestuurders weg met moord
Iewers is ons regstelsel besig om die pot mis te sit met die bekamping van dronkbestuur.
Ek kan nie meer onthou by hoeveel tonele ek al was waar bestuurders ooglopend onder die invloed van drank was nie, maar dan kan hulle as gevolg van een of ander tegniese punt nie aangekeer word nie.
Ek praat nie van ongelukstonele waar die bestuurder weggehol het nie, hulle is 'n hele lêer vol op hulle eie. Ek verwys na botsings soos een op die George-pad 'n ruk gelede waar die bestuurder van 'n bakkie op die toneel in die teenwoordigheid van wetstoepassers erken hy het bestuur en so dronk was dat hy nie eens weet in watter rigting hy ry nie.
Die argument op die toneel was dat niemand hom agter die stuur gesien het nie en dat sy bekentenis nie geldig is as hy dronk is nie. Sou hy dan die volgende dag as hy nugter is erken dat hy die vorige aand dronk was? Beteken dit dan ek kan as ek dronk is erken ek het 'n man aangerand of iemand verkrag, maar dan mag my bekentenis glad nie erken word nie?
Ek verwys ook na voorvalle soos die een waar 'n motoris 'n dronk bestuurder van 'n konstruksievoertuig aftrek, sy sleutels afneem en aan wetstoepassers oorhandig, toekyk hoe die man in 'n vangwa gelaai word en dan drie dae later moet uitvind daar is nooit 'n klag gelê nie. Nie net is daar nie 'n klag gelê nie, die voorval is nie eens in 'n voorvalleboek aangeteken nie en daar is glo geen rekord van beamptes wat op die toneel was nie.
Ek verwys na 'n voorval waar ek persoonlik 'n motor herken het wat twee aande vantevore in 'n botsing was en weggejaag het. Die beskadigde motor het voor 'n hotel gestaan en terwyl ek en twee ander persone daar staan, kom die bestuurder uit die kroeg uit en ry weg terwyl ons die polisie skakel. Toe hy 'n paar minute later terugkeer kry twee beamptes hom in die motor, sê op die toneel hy mag nie verder bestuur nie, want hy is onder die invloed en laat hom teruggaan kroeg toe. Dieselfde persoon was onlangs weer in 'n botsing betrokke. Die vraag kom by my op hoekom dit só moeilik blyk te wees om 'n dronkbestuurder te vervolg. Ek kan geen ander gevolgtrekking maak nie as dat dit 'n kombinasie is van 'n swak regstelsel en tot 'n groot mate die onwilligheid van beamptes om op te tree.
Daar is tans 'n saak van strafbare manslag in die hof na 'n noodlottige botsing. Ek was ook op daardie toneel. Ek was by toe 'n verkeersbeampte 'n alkoholtoets op die bestuurder gedoen het en toe die bestuurder in die vangwa gelaai is. Ek was ongelukkig ook by toe twee verkeersmanne onder mekaar stry oor wie gaan die polisie hospitaal toe vergesel.
Geen wonder ek was verbaas toe 'n ondersoekbeampte my maande later bel en vra of ek kan onthou wie die bestuurder was nie. Toe ek na die klag van dronkbestuur verwys blyk dit dat die klag nooit gelê is nie en ek weet nie of die man ooit eers by die hospitaal aangekom het nie.
As ons ernstig is oor die bekamping van dronkbestuur in ons dorp waar dit omtrent al 'n nasionale sport geword het, sal die mense wat verantwoordelik is vir die vervolging van dronkbestuurders baie dringend introspeksie moet doen.
Posted on: 13:21 Thu, 19 July 2018